Lav et referat af nedenstående tekst:

Tekst:
Det har været et hårdt år for aktieinvestorer, men 2023 kan også meget vel byde på usikre tider, lyder meldingen fra aktieeksperter. Efter flere "rigtig gode" år bliver det derfor nu endnu mere afgørende at tænke på kvalitet i aktierne, inden investeringen laves. Sådan lyder det fra flere aktiestrateger. - Det har været en helt ny tid for de danske investorer. De skulle vænne sig til, at kriser er noget, der hører med, når man investerer, fortæller Mikael Bak, der er direktør i Dansk Aktionærforening. Den høje inflation fik i 2022 centralbanker både i USA og Europa til at hæve renterne i et højt tempo. Det fik aktierne til at tage store fald, og fremover bør man tænke sig grundigere om, når man investerer sine penge, lyder det fra aktiechefen i Formuepleje, Otto Friedrichsen. - Altså selskaber, der kan levere kvalitet i indtjeningen, som har en stærk indtjeningsprofil, som har en stærk overskudsgrad, og som har en stærk forretningsmodel, siger han. Nedturen har muligvis ikke set enden Set over hele 2022 mistede C25-virksomhederne omkring 13 procent af deres værdi, men på den første arbejdsdag i det nye år gik det allerede aktierne bedre. Her startede dagen ud med en stigning på 1,2 procent. De første kvartaler af det nye år kommer dog ikke til at byde på meget bedre nyheder end aktieåret 2022, lyder meldingen fra Otto Friedrichsen. Han forventer, at vi i første halvdel af 2023 vil opleve ”meget store udsving på aktiemarkedet”. Centralbankernes bekæmpelse af inflation kombineret med lavere økonomisk vækst vil udfordre de indtjeningsforventninger, som markedet generelt har til aktiemarkedet. Og det kan få aktierne til at falde. - Vi ser en risiko for, at aktiekurserne kommer til at svinge væsentligt mere end det, vi har set tidligere. Og det betyder jo også, at aktier i perioder kan stige, men pilen her i første halvår, mener vi stadigvæk, peger nedad, fortæller Otto Friedrichsen. Danskerne kan dog i andet halvår se frem til lidt lysere tider. Her vil forventningerne være bedre tilpasset den aktuelle økonomiske situation med blandt andet højere renter og dermed give mulighed for højere aktiekurser, fortæller Otto Friedrichsen. Danske virksomheder Uanset om danskerne vælger at investere mere eller mindre end de senere år, giver særligt danske virksomheder mulighed for gode investeringer, fortæller Otto Friedrichsen. - Når vi kigger på de danske selskaber – også i forhold til 2022 – er rigtig mange danske selskaber heldigvis kendetegnet ved at have en stærk kvalitet og en stærk indtjeningsprofil, siger han. Sådan lyder meldingen også fra Mikael Bak. Han understreger samtidig, at danskere bør investere deres penge i virksomheder, ”man på sigt tror på”. Det kan eksempelvis være virksomheder i medicinalindustrien som Novo Nordisk, der for tiden klarer sig godt, siger direktøren i Dansk Aktionærforening: - Man kan også lægge penge i forbrugsaktier, som stadigvæk vil blive brugt i krisetider. Så det der med at bruge sin sunde fornuft og se lidt på, hvilke selskaber man tror på, der både har nogle produkter, der er efterspørgsel på, men som også har en god ledelse, skal man heller ikke glemme. Spredning er godt Derudover lyder det generelle og tidløse råd om at sprede sine investeringer over forskellige sektorer, og det er danskerne overordnet set gode til, fortæller Mikael Bak: - Vores oplevelse er ikke, at folk løber skrigende bort fra aktiemarkedet endnu. Han slår dog også fast, at der er enkelte aktionærer, der har haft et sværere år – især dem, der har investeret i udenlandske techaktier. I november 2022 satte C25-indekset bundrekord for året, da det lukkede i det laveste niveau siden november 2020. Aktienedturen i 2022 har kostet danskerne 1500 milliarder kroner i deres pensionsopsparinger og aktieopsparinger.

Referat:
Det generelle investeringsråd om at skyde med spredehagl, når du lægger dine penge i aktier, holder stadig.